Fitaccen jarumin Kannywood ya soki masarautar Kano kan sarautar da ‘Sarkin waka’ da ta naɗa ma Korede Bello | HausaTop.Com.Ng
Fitaccen jarumin Kannywood ya soki masarautar Kano kan sarautar da ‘Sarkin waka’ da ta naɗa ma Korede Bello
September 21, 2017 Official HausaTop Kannywood 0
Wani mashahurin dan fim din Kannywood, Falalu Dorayi ya bayyana bacin ransa game da sarautar Sarkin Waka’ da masarautar Kano ta nada Korede Bello, shahararren mawaki daga jihar Legas.
Masarautar ta nada Korede sarautar ne a yayi bikin babbar Sallar data gabata, inda aka gayyace shi yayi hawan Sallah, sakamakon gudunmuwar dayake baiwa al’umma ta wakokinsa.
Falalu Dorayi yayi wannan korafi ne ta shafinsa na Instagram, inda yace irin wannan mataki na masarautar Kano shine abin dake ci ma mawakan Kano tuwa a kwarya, kuma ya kara da cewa akwai mawakan Kano da dama da suka fi dacewa da wannan sarautar.
“Dama manyan Arewa sun sama yin haka basa neman mu sai suna da bukatar mu, duk irin kokarin da mawakan mu ke yi, ba dare ba rana, basa gani, amma suka tsallka Legas suna baiwa ma wani Sarauta.” Inji shi.
Dayake yi ma wakilin Daily Trust karin bayani, Dorayi yace “Tun kafin zaman Sunusi Sarkin Kano, Nazir Ahmad yayi masa wakoki, kuma ma har ya hakaito zai iya zama Sarkin Kano, don haka naga dacewar Nazir ya zama Sarkin waka ba wani ba.”
Daga Dorayi ya ja hankalin manyan Arewa dasu dage wajen tallafa ma al’adun gargajiya, inda yace ta hanyar nan ne kadai yaren Hausa zai samu martaba a idon Duniya.
Jaruman Kannywood 5 dake da mukamin sarauta a masarauta daban daban Kamar yadda kuka sani
Kannywood: Har Yanzu Ban Fidda Ran Dawowa Harkar Fim Ba – Inji Zainab Indomie